

**Generációs megújulás fiatal mezőgazdasági termelők induló támogatásával**

**2023-2027**

A hetedik fiatal gazda pályázat megjelenése 2023-ban várható, pontos időpont és egyéb részletek még nem ismeretesek.

**Pályázat célja:**

1.a mezőgazdasági tevékenység hosszú távú megtartása.

2. a fiatalok vidékről történő elvándorlásának csökkentése,

3. a mezőgazdaságban tapasztalható elöregedés megállítása,

4. az agrár-nemzedékváltás ösztönzése,

5. a fiatal mezőgazdasági termelők gazdaságalapításának támogatása,

**A tervezett keretösszeg**: mintegy 39,7 milliárd Ft, melyből 1.500 fiatal gazda juthat támogatáshoz.

**A támogatás jellege**: vissza nem térítendő támogatás

**A támogatás mértéke**: legalább 70.000 euró (28 millió Ft), legfeljebb 100.000 euró (40 millió Ft) összeg az alábbiak szerint:

1. 40.000 euró (16 millió Ft) összegű átalány támogatás.A lehívásához **nem szükséges benyújtani a költségek felmerülését alátámasztó dokumentumokat**, a támogatás ezen része **tetszőleges célra fordítható**.
2. A fiatal gazda pályázat kötelező beruházás utáni, legalább 30.000 euró (12 millió Ft), legfeljebb 60.000 euró (24 millió Ft) része számlás elszámolású.

**Beadás feltétele: a fiatal gazda…**

a pályázat benyújtásakor 18-40 éves;

MÁK ügyfél-nyilvántartási számmal rendelkezik;

Max.5 éve alapított mezőgazdasági üzemet vezet;

mezőgazdasági - leggyakrabban aranykalászos gazda - szakképesítéssel, vagy mezőgazdasági felsőfokú végzettséggel rendelkezik;

a fiatal gazda pályázat benyújtásakor 10.000 - 50.000 euró STÉ üzemméreten folytat mezőgazdasági termelő tevékenységet.

Növénytermesztés esetén az üzemméret a fiatal gazda pályázat igénylésének évében beadott TERA kérelem, vagy - ha az még nem került benyújtásra - az azt megelőző évben beadott TERA kérelem alapján kerül meghatározásra.

Állattenyésztés esetén az üzemméret a fiatal gazda pályázat benyújtásának hónapját megelőző 12 hónap állatállomány-nyilvántartása alapján számított éves átlagos állatlétszám alapján kerül meghatározásra.

**A mellékelt kalkulátorban ellenőrizhető:**

<https://www.nak.hu/ste-kalkulator>

**Vállalások:**

1.a támogatói döntéstől számított 9 hónapon belül megkezdeni az üzleti terv végrehajtását;

2. a 4. gazdálkodási év végéig teljesíteni az üzleti tervben vállalt kötelezettségeket;

3. legkésőbb a támogatás 4. lezárt gazdálkodási évében mezőgazdasági tevékenységből elért jövedelem tekintetében elérni legalább az előző évi kötelező garantált bérminimum mértékét;

4. legalább 10.000 euró STÉ üzemméreten gazdálkodni a fenntartási időszak végéig;

5. a gazdaságot személyes közreműködéssel vezetni;

6.évenkénti beszámolót benyújtani.

Véleményem, hogy aki megfelel a felhívásoknak és tudja teljesíteni a vállalásokat, mindenképpen éljen a lehetőségekkel!!

**Mit szolgáltattam eddig:**

1. FHB konstrukciós energetikai támogatások
2. Kiskérődzők állatjóléti támogatása
3. Méhek állatjóléti támogatása
4. Kisgazda pályázatok
5. Minden ügyfelem támogatást nyert a Napelemes pályázat 1. beadásából
6. 100 ügyfél várakozik, hogy a 2. körben beadjuk kérelmét, amikor lehetséges
7. 102 ügyfél 115 elszámolását végeztem a Kisfaludy magánszálláshely pályázaton.

Keressenek!

Üdvözlettel:

Kisházy Béláné Erzsi

pályázatíró

30/4973343